El Servei d’ Autobús Alcàsser – Silla es Mantindrà També Durant el Mes d’ Agost
Mié, 28/07/2021 - 01:31

Enguany, per primera vegada, i atenent les nombroses peticions veïnals, el servei d'autobús entre Alcàsser i Silla continuarà en funcionament durant el mes d'agost. Aquest servei mantindrà el mateix horari que ve realitzant durant tot l'any amb l'objectiu de facilitar els desplaçaments dels veïns i veïnes d'Alcàsser.

Com ha assenyalat l'alcaldessa Eva Zamora, "enguany, hem estat treballant per a garantir aquest servei de transport que, sens dubte, farà més còmode el dia a dia de totes les persones que, per diferents qüestions, necessiten desplaçar-se fora de la localitat. Des de l'equip de Govern, seguim treballant per a millorar Alcàsser".